***XEΛΙΔΟΝΙΣΜΑΤΑ- ΤΑ ΚΑΛΑΝΤΑ ΤΗΣ ΑΝΟΙΞΗΣ***

 Έθιμο που έχει τις ρίζες του στα αρχαία χρόνια. Πρόκειται για το μελωδικό καλωσόρισμα της Άνοιξης που μηνύει την επιστροφή του χελιδονιού. Τα παιδιά γυρνούσαν από σπίτι σε σπίτι, με ένα καλάθι γεμάτο φύλλα. Σε ένα ραβδί στερέωναν το ομοίωμα της χελιδόνας που ήταν συνήθως ξύλινη και τη στόλιζαν με κουδουνάκια ή πολύχρωμα χαρτιά. Τα φιλέματα που έδιναν στα παιδιά ήταν λάδι,κρασί,αλεύρι και αυγά.

 Ο αρχαίος συγγραφέας Αθήναιος (2ος αιώνας μ.Χ.) έχει διασώσει ένα χελιδόνισμα από τη Ρόδο:

Ήλθε, ήλθε χελιδών

καλάς ώρας άγουσα,

καλούς ενιαυτούς

επί γαστέρι λευκά

επί νώτα μέλανα.

Παλάθαν συ προκύκλει

εκ πίονος οίκου.

Μετάφραση:

Ήρθε,ήρθε η χελιδόνα

φέρνοντας καλοκαιριά

και καλή χρονιά,

στην κοιλιά της άσπρη

και στη ράχη μαύρη.

Κύλησέ μας μια κουλούρα

απ’ το πλούσιο σπίτι σου.

***ΔΡΑΣΤΗΡΙΟΤΗΤΑ-ΕΡΓΑΣΙΑ***

Αφού ακούσετε τα χελιδονίσματα από τη Μακεδονία και συγκεκριμένα από την Κοζάνη (στο ηχητικό αρχείο που σας στέλνω), να ψάξετε να βρείτε χελιδονίσματα και από άλλα μέρη της Ελλάδος και να τα καταγράψετε στο τετράδιο της μουσικής.( Στίχους και πληροφορίες για το χελιδόνισμα που θα βρείτε).

Όποιος θέλει, μπορεί να μου στείλει την εργασία του στο mail: elendaman1@hotmail.com μέχρι την Πέμπτη 30 Απριλίου.

Σας στέλνω κι ένα βίντεο, μιας και μιλάμε για χελιδόνια, να δείτε μια διαφορετική ορχήστρα! Την ορχήστρα των πουλιών!